รัฐบาลไทย-ข่าวทำเนียบรัฐบาล-พม. จับมือ กต. UNV และเครือข่าย จัดงานวันอาสาสมัครสากล ปี 2566 ภายใต้แนวคิด “If Everyone Did...” เน้นย้ำพลังจิตอาสาสร้างการเปลี่ยนแปลงสังคม “ถ้าทุกคนลงมือทำ”
วันศุกร์ที่ 24 พฤศจิกายน 2566
พม. จับมือ กต. UNV และเครือข่าย จัดงานวันอาสาสมัครสากล ปี 2566 ภายใต้แนวคิด “If Everyone Did...” เน้นย้ําพลังจิตอาสาสร้างการเปลี่ยนแปลงสังคม “ถ้าทุกคนลงมือทํา”
พม. จับมือ กต. UNV และเครือข่าย จัดงานวันอาสาสมัครสากล ปี 2566 ภายใต้แนวคิด “If Everyone Did...” เน้นย้ําพลังจิตอาสาสร้างการเปลี่ยนแปลงสังคม “ถ้าทุกคนลงมือทํา”
วันนี้ (24 พ.ย. 66) เวลา 09.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานพร้อมกล่าวปาฐกถาพิเศษในงานวันอาสาสมัครสากล ประจําปี 2566 ภายใต้แนวคิด “If Everyone Did...” ซึ่งจัดโดยกระทรวง พม. กระทรวงการต่างประเทศ (กต.) และ UN Volunteers (UNV) เพื่อเน้นย้ําให้ประชาคมโลกเห็นถึงความสําคัญของจิตอาสา (Volunteerism) ที่ก่อให้เกิดพลังแห่งการร่วมมือทํา (Collective Action) ร่วมมือสร้างความเปลี่ยนแปลงเชิงบวก และสร้างอนาคตที่ยั่งยืนให้กับโลก โดยมีนางจตุพร โรจนพานิช อธิบดีกรมพัฒนาสังคมและสวัสดิการ พร้อมคณะผู้บริหารกระทรวง พม. และผู้แทนภาคีเครือข่าย เข้าร่วมงาน ณ ศูนย์การประชุมแห่งองค์การสหประชาชาติ กรุงเทพฯ
นายวราวุธ กล่าวว่า “อาสาสมัคร” คือหุ้นส่วนทางสังคมที่สําคัญ เป็นพลังแห่งการเปลี่ยนแปลงในการสร้างความเสมอภาคให้เกิดขึ้นกับทุกคนในสังคม โดยสมัชชาใหญ่แห่งสหประชาชาติกําหนดให้วันที่ 5 ธันวาคมของทุกปีเป็น “วันอาสาสมัครสากล” เพื่อเปิดโอกาสให้เกิดการส่งเสริมการมีจิตอาสาและการเป็นอาสาสมัครตั้งแต่ระดับท้องถิ่นไปจนถึงระดับนานาชาติ รวมถึงเฉลิมฉลองและยกย่องอาสาสมัครเพื่อมุ่งสู่การบรรลุเป้าหมายการพัฒนาที่ยั่งยืน (SDGs)
นายวราวุธ กล่าวต่อไปว่า ประเทศไทยในฐานะประเทศสมาชิกสหประชาชาติ ตระหนักถึงความสําคัญและพลังของการมีส่วนร่วมของอาสาสมัครในการพัฒนาสังคมและประเทศชาติ โดยกระทรวง พม. ในนามรัฐบาลไทย ได้มีการส่งเสริมบทบาทอาสาสมัครและขับเคลื่อนงานอาสาสมัครอย่างต่อเนื่อง ผ่านความร่วมมือระหว่างประเทศ เพื่อเปิดโอกาสให้องค์กรอาสาสมัครและอาสาสมัครทุกคนเผยแพร่ผลงานที่ปฏิบัติให้เป็นที่ประจักษ์ต่อสาธารณชน รวมถึงส่งเสริมและขับเคลื่อนงานอาสาสมัครให้มีประสิทธิภาพและมีมาตรฐาน มุ่งสู่การเป็น “หุ้นส่วนทางสังคม” ที่แท้จริงในฐานะ “ผู้นําการเปลี่ยนแปลง” ซึ่งที่ผ่านมา อาสาสมัครกว่า 13 ล้านคนในประเทศไทย ได้แสดงให้เห็นถึงพลังที่สําคัญในการพัฒนาประเทศชาติอย่างมีประสิทธิภาพ
นายวราวุธ กล่าวเพิ่มเติมว่า สําหรับโครงการจิตอาสาพระราชทาน “เราทําความดีด้วยหัวใจ” เป็นโครงการตามแนวพระราชดําริของพระบาทสมเด็จพระเจ้าอยู่หัว รัชกาลที่ 10 เริ่มดําเนินโครงการตั้งแต่เดือนมิถุนายน 2560 เพื่อส่งเสริมให้คนไทยทุกคนมีจิตอาสาทําความดีเพื่อผู้อื่นและประเทศชาติ และหากเราทุกคนร่วมกัน จะก่อเกิดพลังในการเผชิญกับความท้าทายระดับโลกที่ส่งผลกระทบต่อเราทุกคน อย่างไรก็ตามไม่ใช่ทุกคนที่สามารถทําสิ่งที่ยิ่งใหญ่ได้ แต่ถ้าทุกคนทําสิ่งเล็กๆ น้อยๆ สิ่งที่ยิ่งใหญ่ย่อมสามารถสําเร็จได้ ทั้งนี้ กระทรวง พม. ขอเป็นกําลังใจในการปฏิบัติงานอาสาสมัครของทุกท่าน และขอชื่นชมการอุทิศตนที่สร้างประโยชน์ให้แก่สังคมส่วนรวมอย่างต่อเนื่อง
ทั้งนี้ มีกิจกรรมสําคัญภายในงาน ไม่ว่าจะเป็น 1) การเสวนาและแลกเปลี่ยนประสบการณ์ในหัวข้อ “Voices of Change” และ “Volunteer Heroes” โดย นางจตุพร โรจนพานิช อธิบดีกรมพัฒนาสังคมและสวัสดิการ นายชัชชาติ สิทธิพันธุ์ ผู้ว่าราชการ กทม. และ Ms. Gita Sabharwal, UN Resident Coordinator in Thailand เป็นต้น และ 2) นิทรรศการ “Everyone Can Volunteer: Hands-on for a Better World” Fair และการลงนาม “Pledge for Change” เปิดโอกาสในการเขียนบอกเล่าเกี่ยวกับงานจิตอาสาและเป้าหมายด้านการพัฒนาที่ยั่งยืน (SDGs)
#พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม #ศรส #UN #SDGs #สหประชาชาติ #วันอาสาสมัครสากล #Volunteers